Document ID: 32007R1492

32007R1492
L 332/5
SLUŽBENI LIST EUROPSKE UNIJE
UREDBA KOMISIJE (EZ) br. 1492/2007
od 17. prosinca 2007.
o izmjeni Uredbe Vijeća (EZ) br. 312/2003 o tarifnim kvotama za neke proizvode podrijetlom iz Čilea
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 312/2003 od 18. veljače 2003. kojom se za Zajednicu provode odredbe o tarifi utvrđene Sporazumom o pridruživanju između Europske zajednice i njezinih država članica, s jedne strane, i Republike Čilea, s druge strane (1), a posebno njezin članak 5.,
budući da:
(1)
Uredba (EZ) br. 312/2003 provodi za Zajednicu odredbe o tarifi utvrđene Sporazumom o pridruživanju između Europske zajednice i njezinih država članica, s jedne strane, i Republike Čilea, s druge strane (2).
(2)
Vijeće je svojom Odlukom 2005/106/EZ (3) odobrilo Protokol Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane kako bi se uzelo u obzir pristupanje Češke Republike, Republike Estonije, republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike Europskoj uniji (4) (dalje u tekstu Protokol). Protokol obuhvaća nove tarifne koncesije Zajednice od kojih su neke ograničene tarifnim kvotama.
(3)
Te nove koncesije provedene su Uredbom Komisije (EZ) br. 305/2005 od 19. listopada 2004. o izmjeni Uredbe Vijeća (EZ) br. 312/2003 o tarifnim kvotama za neke proizvode podrijetlom iz Čilea.
(4)
U skladu s Protokolom visinu novih tarifnih kvota potrebno je povećavati godišnje, a od 1. siječnja 2005., za pet posto izvorne količine. U svrhu jasnoće potrebno je utvrditi ukupne visine tarifnih kvota dostupnih u 2005. za predmetne proizvode, kojih je povećanje za tu godinu već uključeno.
(5)
Uredbu (EZ) br. 312/2003 je stoga u skladu s tim potrebno izmijeniti.
(6)
Budući da visine tarifnih kvota utvrđene u ovoj Uredbi moraju stupiti na snagu 1. siječnja 2005., ovu Uredbu treba primijeniti od istog datuma te ona treba odmah stupiti na snagu.
(7)
Mjere propisane ovom Uredbom u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Uredba (EZ) br. 312/2003 mijenja se kako slijedi:
1.
U članku 3. dodaje se sljedeći stavak 3.:
„3. Godišnja visina carinske kvote pod rednim brojem 09.1941 u Prilogu svake se godine postupno povećava za pet posto izvorne količine od 1. siječnja 2005.”
2.
Prilog se mijenja kako je utvrđeno u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. siječnja 2005.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2007.

Labels: 3
15
18